Stand Up Comedy Indonesia Kompas TV

**Stand Up Comedy Indonesia (SUCI)** adolah acara kompetisi malawak surang atau *stand up comedy* nan diikuiki dek palawak tungga berbakat lewat hasil pamiliahan dari kasado wilayah di Indonesia nan diadoan dek Kompas TV. Acara iko babeda jo Stand Up Comedy Show nan diadoan dek Metro TV nan formatnyo *entertainment show*. Jo slogan "*Let's Make Laugh!*", acara kompetisi iko adolah kompetisi *stand up comedy* partamo di Indonesia nan ditayangan dek stasiun televisi. Dek karano itu, acara iko dianggap pulo jadi tolak ukua pancapaian karier tatinggi untuak mayoritas palawak tungga khususnyo palawak tungga di saluruah Indonesia kalau bisa tampil jadi kontestan/ finalis di acara kompetisi iko dan sabagai patokan untuak acara pado stasiun TV nan lain jo format nan sarupo.

## Lata balakang
Ide acara iko timbua sairiang jo mulai populernyo *stand up comedy* di Indonesia di tahun 2010. Pandji Pragiwaksono dan Raditya Dika, nan tanamo manjadi pelopor dalam pangenalan *stand up comedy* di Indonesia supakaik untuak mambuek program kompetisi *stand up comedy* partamo di salah ciek stasiun TV swasta. Hal iko dek karano alun banyak TV nan manayangan *stand up comedy* sacaro langsuang. Mako dari itu, Pandji, Raditya Dika, Indro Warkop basamo jo Indra Yudhistira, salah surang produser nan jo sutradara program komedi di Kompas TV mambuek acara *stand up comedy* batema kompetisi partamo di Indonesia. Pado mulonyo Pandji dan Raditya Dika batindak manjadi pambaok acara, sadangkan Indro dikawanan samo Butet Kertaradjasa dan Astrid Tiar untuak manjadi juri kompetisi. Pado panyelenggaraan salanjuiknyo, Raditya Dika manjadi juri basamo Indro Warkop, sadangkan Pandji tatap manjadi pambaok acara baturuik-turuik dikawani juara kompetisi musim sabalunnyo. Acara iko dimulai pado tahun 2011 dan tayang satiok hari Satu pukua 20.00 WIB. Sudah tu di musim ka-2 manjadi satiok hari Minggu di jam nan samo. Sajak musim ka-4 pado tahun 2014 tayang satiok hari Kamih pukua 22.00 WIB jo wakatu tayang ulang satiok hari Minggu pukua 15.00 WIB, meskipun sempat pindah jam tayang pado jam 20.00 WIB di musim ka-6. Pado musim ka-7 tahun 2017, ditayangan satiok hari Jumaik pukua 22.00 WIB jo tayang ulang satiok hari Minggu pukua 15.00 WIB. Acara iko alah masuak ka musim ka-8 pado tahun 2018 dan tayang satiok hari Sabtu pukua 19.00 WIB.

## Format acara
Format acara iko mulonyo adolah 13 urang palawak tungga atau komika nan alah tapiliah malalui audisi di 4 kota gadang yaitu Surabaya, Yogyakarta, Bandung, dan Jakarta (Medan ikuik maadoan audisi di musim partamo, sainggo ado 5 kota). Pado musim ka-3 jumlah urang nan sato batambah manjadi 18 komika. Sudah tu pado musim ka-4 salain 4 kota nan alah disabuikkan, tabukak pulo audisi di Medan, Padang, jo Denpasar nan nantinyo 20 komika tapiliah akan bajuang dalam babak *Pre Show* untuak mancari komika finalis nan nantinyo manjadi 16 komika. Dan musim ka-5 audisi tabukak pulo di Pontianak, Pekanbaru dan Makassar (pada musim ka-5 audisi indak diadoan di Medan). Samo seperti sabalunnyo, diadakan pulo babak *Pre Show* dari 24 komika tapiliah sainggo beko ado 16 komika pulo baliak nan berhak tampil di putaran final. Pado musim ka-6, audisi baliak hanyo diadoan di 5 kota gadang yaitu Surabaya, Yogyakarta, Semarang (partamo kali maadoan audisi SUCI), Medan (maadoan baliak audisi SUCI), dan Jakarta. Pado musim ka-7, audisi diadoan lewat *"audisi digital"* lewat Youtube dan audisi umum. Hanyo duo kota sajo nan maadoan audisi umum, yaitu Surabaya dan Jakarta. Dalam putaran final atau *Babak Show*, para komika akan bajuang dalam ba-*stand up comedy* basamo tema dan tantangan nan babeda dalam tiok minggunyo, wakatu nan diagiahan untuak malawak adolah antaro 3 hinggo 7 minik. Proses panilaiannyo dilakukan dek tigo urang juri plus ciek urang juri tamu nan manjadi bintang tamu show dan nan mandapek akumulasi nilai tarandah akan di *close-mic* (eliminasi).

## Tampek acara

## Daftar pembawa acara

----
Keterangan:
*  Uus batindak manjadi host manggantian Ernest Prakasa sajak dari Show 8 SUCI musim ka-4.
*  Host tamu untuak *grand-final*, Pandji Pragiwaksono manjadi host tamu *grand final* SUCI musim ka-4, Hifdzi Khoir manjadi host tamu *grand final* SUCI musim ka-5, Uus manjadi host tamu di duo show tarakhia & *grand final* SUCI musim ka-8. Rigen manjadi host tamu sajak top 5 hinggo top 3 & *grand final* SUCI Musim ka-9.
----

## Daftar juri

;Daftar juri tamu di *Stand Up Comedy Indonesia*
* Wulan Guritno
* Virnie Ismail
* Pevita Pearce
* Sissy Priscillia
* Nadila Ernesta
* Poppy Sovia
* Astrid Tiar*
* Tora Sudiro
* Feni Rose (pado SUCI musim ka-2 dan musim ka-3)
* Fitri Tropica
* Prisia Nasution
* Jono *[[Gugun Blues Shelter]]*
* Fanny Fabriana
* Alexandra Asmasoebrata
* Pongki Barata
* Tyson James Lynch
* Bedu
* Rico Ceper
* H. Bolot
* Asri Welas
* Sogi Indra Dhuaja
* Agung Hercules
* Kartika Putri
* Raditya Dika**
* Ernest Prakasa***
* Uus
* Kemal Palevi
* David Nurbianto
* Awwe
* Aurelie Moeremans
* Jarwo Kwat
* Nex Carlos
* Wika Salim
* Dodit Mulyanto
* Chandra Liow
* Dinar Candy
* Nabilah Ayu
* Onadio Leonardo
* Keanu Angelo
* Aldiansyah Taher
* Kiky Saputri
* Marshel Widianto
* Brisia Jodie

----
Keterangan:
*  Astrid Tiar manjadi juri tamu di SUCI 2
*  Raditya Dika manjadi juri tamu di SUCI 6 bagantian samo Pandji Pragiwaksono.
*  Ernest Prakasa manjadi juri tamu di SUCI 8 bagantian samo Cak Lontong.
----

## Babak-babak
### Audisi
Audisi pado mulonyo diadoan di 4 kota gadang yaitu bauruikan dari Surabaya, Yogyakarta, Bandung, dan berakhir di Jakarta, sabalunnyo kota Medan pernah menjadi kota ka-5 yang maadoan audisi di musim partamo dan indak ditunjuak baliak duo musim sasudahnyo. Peserta nan tibo ka audisi harus mambaok persyaratan nan alah ditantuan sarato tampil ba *stand up comedy* salamo 3 minik. Peserta nan dinyatoan lolos akan diagiah *Golden Ticket* dek juri. Sasudah itu, untuak peserta nan alah mandapek *Golden Ticket* akan dihubuangi dek pihak Kompas TV untuak dapek lanjuik ka babak *Pre Show*/*Show*.

Pado musim ka-4, salain 4 kota nan alah disabuikan nan manjadi kota utamo audisi, dibukak pulo audisi di 3 kota gadang lainnyo yaitu baliak ka kota Medan, basamo jo kota Padang dan Denpasar. Sahinggo ado 7 kota tampek dilaksanakannyo audisi SUCI Kompas TV. Sasudah itu di musim ka-5, audisi diadoan baliak di 7 kota, yaitu salain 4 kota utamo 3 kota gadang lainnyo ditunjuak untuak maadoan audisi yaitu Pontianak, Makassar, dan Pekanbaru. Untuak musim ka-6, audisi diadoan di 5 kota se baliak, di mano 3 kota utamo yaitu Surabaya, Yogyakarta, dan Jakarta tetap maadoan audisi. Samantaro kota Bandung digantian samo kota Semarang dan kota Medan nan baliak sabagai panyalanggaro audisi. Pado musim iko ado duo format audisi yaitu *Big Audition* dan *Small Audition*. *Big Audition* diadoan di Surabaya, Semarang, dan Jakarta jo jumlah peserta nan indak dibatehi, samantaro *Small Audition* diadoan di Yogyakarta dan Medan jo jumlah peserta nqn dibatehi maksimal 100 peserta dan diadoan di salah ciek cabang KFC di duo kota tasabuik. Khusus untuak *Big Audition* salain *Golden Ticket* untuak nan berhasil lolos balaku pulo *Second Chance Ticket*, yaitu tiket untuak peserta nan alun berhasil lolos di salah ciek lokasi *Big Audition* namun materi dan penampilannyo dinilai rancak dek juri, sahinggo mereka masih diagiah kesempatan baliak oleh para juri untuak mengikuti audisi baliak di lokasi paliang lambek sahari sasudah audisi reguler salasai dilaksanakan. Plus diadoan *"Special Hunt"* di 5 kota audisi dek para juri untuak mancari komika yang marupoan tokoh nan sukses dibidangnyo nan acok pulo ba *stand up comedy* untuak berkesempatan marasoan pangguang SUCI Kompas TV, tantunyo jo ikuik audisi di hadokan para juri.

Pado musim ka-7, audisi tabagi manjadi duo yaitu audisi digital dan audisi umum. Audisi digital atau *wild card* diadoan dengan mangunggah video penampilan *stand up comedy* sasuai durasi jo syaraik nan alah ditantuan ka akun Youtube. Peserta audisi nan videonya tapiliah akan dipanggia untuak ikuik audisi umum jo ndak paralu harus ikuik antrean peserta lainnyo nan ikuik audisi umum. Samantaro audisi umum adolah audisi nan diadoan bantuak biasonyo jo syaraik nan alah ditantuan di hadokan juri. Hanyo duo kota nan maadoan audisi umum kali ko, yaitu Surabaya dan Jakarta. Khusus untuak audisi umum di Jakarta, ndak hanyo peserta yang lolos audisi digital se yang diagiah keistimewaan untuak bisa langsuang audisi di hadokan juri. Peserta nan ikuik dalam acara-acara nan diadoan Kompas TV seperti *"Study Tour (Tour SUCI 6)"* dan *"[[KFC]] Jagonya Comic"* sarato manjadi pamanang dalam acara tasabuik indak pulo harus mengantre untuak ikuik audisi umum. Konsep iko tetap dilanjuikan pado musim salanjuiknyo yaitu musim ke-8. Bedanyo *wild card* diadoan melalui akun Instagram di ma pesertanyo hanyo mambuek *one liner* maksimal 1 menit sasuai durasi video maksimal, dan nan tapiliah akan dipanggia untuak ikut audisi umum dan indak harus ikuik antrean peserta lainnyo nan ikuik audisi umum.

Musim ka-9 manjadi pelaksanaan audisi tapanjang, karano diadoan basamoan jo pandemi COVID-19 nan mainggoki saluruah dunia, indak takacuali di Indonesia. Bamulo di tahun 2020, format audisi dibagi manjadi 2 yaitu audisi mini (*mini audition*) dan audisi gadang (*big audition*). Audisi mini iko disabuik pulo namonyo jadi audisi *comic hunt*, nan diadoan di 8 kota gadang antaro lain Semarang, Medan, Bandung, Ambon, Yogyakarta, Makassar, Banjarmasin, dan Palembang. Samantaro audisi gadang (*big audition*) diadoan di Surabaya dan Jakarta bantuak duo musim sabalunnyo. Untuak audisi mini, peserta tapiliah di audisi iko akan diikuiksaratokan di audisi gadang untuak mandapekan *golden ticket* nan caronyo tampil ditonton dek juri utamo (juri untuak audisi mini adolah sajumlah komika nan alah tasabuik dan bara urang diantaronyo adolah alumni SUCI sabalunnyo seperti Awwe, Gilang Bhaskara, Rigen, dan Indra Jegel). Peserta nan bisa manunjuakkan penampilan paliang rancak di audisi mini akan mandapekan *silver ticket*, jo keuntungan katiko masuak ka audisi gadang mereka akan langsuang masuak ka ruang audisi bahadokan langsuang jo juri audisi gadang tanpa harus mengantre jo peserta audisi gadang biaso nan ka disariang talabiah dahulu dek juri pado audisi mini untuak mandapekan *silver ticket* sabagai jalan untuak tampil audisi ditonton dek juri audisi gadang. Audisi mini diadoan sajak dari Februari 2020 nan kamudian basamoan jo pelaksanaan audisi di Banjarmasin dan Palembang di bulan Maret 2020, pandemi COVID-19 mulai menyebar di Indonesia meskipun pelaksanaan audisi mini di duo kota tarakhia bajalan lanca. Hal iko mambuek pelaksanaan audisi gadang akhirnya diundur maikuik jo kebijakan dari pemerintah, tamasuak jo adonyo PSBB di Jakarta. Sasudah diraso kondusif, format audisi gadang akhianyo diubah dari nan mulonyo di Surabaya dan Jakarta diadoan sacaro daring dan diubah manjadi audisi Indonesia Barat sabagai pangganti Jakarta, sudah tu audisi Indonesia Timur sabagai pangganti Surabaya jo kuota peserta audisi nan alah ditantuan. Untuak partamo kalinyolah audisi SUCI Kompas TV diadoan sacaro daring (via aplikasi Zoom) jo dimonitor dan ditonton dek juri dalam audisi mini basamo jo juri audisi gadang yaitu Pandji Pragiwaksono, Raditya Dika, dan Abdel Achrian di studio Kompas TV.

Pada musim ka-1 dan ka-2, 13 besar komika berhak tampil di babak *Show* SUCI Kompas TV. Sudah tu di musim ka-3 jumlah peserta batambah manjadi 18 besar komika. Pado musim ka-4 dan ka-5 diperkenalkan babak *Pre Show*, di mana peserta nan alah dipanggia pihak Kompas TV untuak tampil ditantang untuak *open mic* di hadokan 2 juri jo durasi nan alah ditantuan. Peserta yang berhasil akan lolos ke babak *Show* sebagai finalis sesungguhnya. Total peserta SUCI musim ke-4 dan ke-5 pada babak *Show* adalah 16 besar komika. Khusus untuk musim ke-5, hanya 14 kontestan yang lolos ke babak *Show* melalui babak *Pre Show*. Sementara 2 komika lagi diambil dari kompetisi Liga Komunitas Stand Up (LKS), di mana 2 komika tersebut merupakan komika terbaik dari masiang-masiang tim komunitas nan balago di *grand final* LKS. Sahinggo mereka langsuang mandapek *Golden Ticket* ka babak *Show* tanpa harus ikuik audisi dan babak *Pre Show*. Pada musim ke-6, babak *Pre Show* ditiadoan sahinggo ado 16 besar komika tapiliah untuak langsuang tampil di babak *Show*. Dan khusus di musim iko, 13 urang komika barasa dari komika jebolan komunitas daerah melalui audisi reguler jo 3 orang komika lainnya merupakan hasil audisi *"Special Hunt"* nan dilakukan dek para juri pado maso audisi reguler. Samo jo musim sabalunnyo, di musim ke-7 tapiliah pulo 16 komika nan lolos lewat audisi umum/reguler di mana di antaro komika finalis ado pulo nan barasa dari audisi digital jo pemenang event-event *stand up comedy* nan diadoan Kompas TV satahun sabalunnyo. Hal iko balanjuik di musim ka-8 namun hanyo 15 komika tapiliah nan lolos baik dari audisi umum maupun audisi digital.

#### Syaraik kontestan
* Warga Negara Indonesia, atau Warga Negara Asing nan minimal tingga di Indonesia salamo 5 tahun.
* Laki-laki atau Padusi, baumua 17 tahun ka ateh.
* Mambao fotokopi kartu identitas (KTP/SIM/Kartu Pelajar).
* Mambao pas foto ukuran 4R.
* Materi *stand up* BEBAS dan BERSIH (indak manganduang unsua SARA, Pornografi, dan Provokasi).
* Durasi *stand up* maksimal 3 menit.

Jikok alah manyiapkan sagalo syaraik-syaraik nan alah disabuikan, peserta bisa langsung mendatangi tempat audisi dan mendaftarkan diri. Pendaftaran juga bisa dilakukan *online* di situs Kompas TV lalu bukti pendaftaran dicetak sebagai bukti dan dibaok sarato persyaratan nan lah disabuikan waktu hendak mandaftar audisi. Pendaftaran dibukak dari jam 09.00 hinggo jam 12.00 waktu satampek.

### Pre Show/Preliminary Show
Babak iko baru diadoan di penyelenggaraan musim ka-4 tahun 2014, karano banyaknyo komika nan punyo kriteria layak untuak tampil di babak *Show*. Komika tapiliah nan alah lolos audisi dan alah dihubuangi dek pihak Kompas TV masiang-masiang diagiah kesempatan untuak *open mic* partamo kalinyo di pangguang SUCI Kompas TV di hadokan 2 juri utamo yaitu Indro Warkop dan Raditya Dika dengan durasi nan alah ditantuan. Maingek jumlah komika nan dipanggia, para komika akan dibagi menjadi 2 kelompok dalam tampil *open mic*. Tantunyo bagi beberapa komika jo nilai tatinggi nan manuruik juri layak untuak lanjuik akan langsuang lolos ka babak *Show* sabagai finalis resmi SUCI. Samantaro untuak beberapa komika jo nilai tarandah dan alun mampu mamanuahi ekspektasi juri akan tereliminasi atau *close mic*.

Pado mulo *Pre Show* di musim ka-4, ado 20 komika nan tapiliah maikuiki babak iko. Mereka berkompetisi hinggo manjadi 16 besar komika, nan artinyo 4 urang komika dengan nilai tarandah (3 komika dan 1 komika dari masiang-masiang kelompok) otomatis akan *close mic*. Lalu di musim ka-5, ado 24 komika nan tapiliah ikuik *Pre Show*. Berbeda jo musim sabalunnyo, hanya 14 komika nan ka balanjuik ka babak *Show*. Di mana 10 komika jo nilai tarendah (4 komika dan 6 komika dari masiang-masiang kelompok) otomatis akan *close mic*.

## Daftar finalis
Namo finalis diurutkan sasuai jo paringkek wakatu kompetisi, mulai dari juara/pamanang hinggo nan pulang/taeliminasi partamo kali. Informasi tambahan adolah kota asa finalis, komunitas Stand Up Indo tampek finalis bagabuang (kok ado), dan kota tampek audisi di mano finalis-finalis lolos.

----
Keterangan:
* Sajumlah finalis indak punyo komunitas karano komunitas Stand Up Indo (SUI) baru ado dan manyeba sa-Indonesia sasudah SUCI 2011, sarato sajumlah finalis nan indak punyo komunitas sasudah SUCI 2011 dek karano indak takabek samo komunitas atau alun tadaftar resmi manjadi anggota komunitas wakatu ikuik audisi.
* Untuak finalis nan dikatahui tagabuang atau ikuik labiah dari ciek komunitas SUI, nan dicataik adolah komunitas SUI nan manaiakan namo peserta hinggo tanamo sacaro nasional partamo kali, untuak labiah jalehnyo bisa dicaliak di siko (klik).
*  Namo komunitas SUI bisa diubah tibo-tibo. Untuak komunitas SUI pado tabel nan punyo tando ᐜ, komunitas nan basangkuikan alah baganti namo jo namo baru dari namo awal wakatu komunitas nan basangkuikan dibantuak partamo kali (SUI Bintaro, Tangerang, dan Serpong (BTS) baganti namo manjadi SUI Tangerang sajak Maret 2018, sadangkan SUI Banten, Serang, dan Cilegon (BSC) baganti namo manjadi SUI Serang sajak Juni 2016).
* **B** Finalis dieliminasi basamo (ado labiah dari ciek finalis nan dieliminasi) dalam ciek show, angko sasudah huruf B manandoan urutan show dari panampilan finalis-finalis nan dieliminasi sacaro basamo tasabuik.
* **C** Finalis nan manjadi pamanang babak *callback* dan berhak tampil untuak berkompetisi baliak sampai manjadi juara atau dieliminasi baliak, angko sasudah huruf C manandoan peringkat finalis nan basangkuikan sabalun baliak ka kompetisi lewaik babak *callback*.
* **WO** Finalis maunduran diri di tangah kompetisi.
*  Finalis adolah lulusan *grand final* LKS Kompas TV, sainggo lolos langsuang ka Babak Show tanpa musti ikuik audisi.
*  Khusus di SUCI 6 finalis adolah hasia *"Special Hunt"* dari juri-juri nan di ma finalis tasabuik adolah tokoh sukses di bidangnyo dan dikenal acok juo ba *stand up comedy*.
* Khusus SUCI IX (9), dikaranoan adonyo pandemi COVID-19, audisi diadoan secara daring yang caronyo dibagi duo wilayah yaitu Indonesia Barat dan Indonesia Timur
----

### Peserta Pre Show/ Preliminary Show
Namo-namo di bawah iko adolah palawak-palawak tungga atau komika nan barasia masuak ka Babak *Pre Show* Stand Up Comedy Indonesia, tapi alun rasaki untuak lolos sabagai finalis ka Babak Show (*Pre Show* diadokan di SUCI 4 dan SUCI 5).

----
Katarangan:
* Sajumlah finalis indak punyo komunitas karano komunitas Stand Up Indo (SUI) baru ado dan manyeba sa-Indonesia sasudah SUCI 2011, sarato sajumlah finalis nan indak punyo komunitas sasudah SUCI 2011 dek karano indak takabek samo komunitas atau alun tadaftar resmi jadi anggota komunitas wakatu ikuik audisi.
*  peserta Mohammad Lukman tampil basamo jo sudaro kambanyo, Mohammad Ludfi, di *Pre Show* SUCI 5 sainggo diagiah keistimewaan untuak bisa tampil baduo.
* Khusus SUCI IX (9), dikaranoan adonyo pandemi COVID-19, audisi diadoan secara daring yang caronyo dibagi duo wilayah yaitu Indonesia Barat dan Indonesia Timur
----

## Daftar pamanang

## Rujuakan


## Pautan lua
*  Stand Up Comedy Indonesia Kompas TV 
* 
* 
*